Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh smernice Európskeho parlamentu a Rady, ktorou sa mení a dopĺňa smernica 2003/87/ES s cieľom začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva, ktorým sa mení a dopĺňa návrh Komisie podľa článku 250 odsek 2 Zmluvy o ES /* KOM/2008/0548 v konečnom znení - COD 2006/0304 */





[pic] | KOMISIA EURÓPSKYCH SPOLOČENSTIEV | Brusel, 18.9.2008 KOM(2008) 548 v konečnom znení 2006/0304 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh SMERNICE EURÓPSKEHO PARLAMENTU A RADY, ktorou sa mení a dopĺňa smernica 2003/87/ES s cieľom začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva, KTORÝM SA MENÍ A DOPĹŇA NÁVRH KOMISIE podľa článku 250 odsek 2 Zmluvy o ES 2006/0304 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh SMERNICE EURÓPSKEHO PARLAMENTU A RADY, ktorou sa mení a dopĺňa smernica 2003/87/ES s cieľom začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva (Text s významom pre EHP) 1. KONTEXT Postup Komisia predložila 20. decembra 2006 návrh smernice na začlenenie činností leteckej dopravy do systému EÚ na obchodovanie s emisiami Európskemu parlamentu a Rade na schválenie v rámci postupu spolurozhodovania podľa článku 251 Zmluvy o ES. Európsky hospodársky a sociálny výbor vydal svoje stanovisko 31. mája 2007. Výbor regiónov vydal svoje stanovisko 10. októbra 2007. Európsky parlament prijal svoju pozíciu v prvom čítaní 13. novembra 2007. Rada prijala svoju spoločnú pozíciu 18. apríla 2008. Európsky parlament prijal svoju pozíciu v druhom čítaní 8. júla 2008. 2. Cieľ návrhu KOMISIE Cieľom návrhu Komisie je riešiť narastajúci vplyv zmeny klímy, za ktorý zodpovedá letecká doprava, začlenením leteckej dopravy do systému obchodovania s emisiami v Spoločenstve. Tvorí súčasť komplexného prístupu na zníženie vplyvu leteckej dopravy na zmenu klímy, ako sa uvádza v dokumente KOM(2005) 459 v konečnom znení z 27. septembra 2005. 3. PRIPOMIENKY KOMISIE 3.1 Všeobecné súvislosti Európsky parlament prijal na svojom plenárnom zasadnutí 8. júla 2008 kompromisný balík 30 pozmeňujúcich a doplňujúcich návrhov, na ktorom sa dohodol s Radou s cieľom dosiahnuť dohodu v druhom čítaní. Tieto hlavné pozmeňujúce a doplňujúce návrhy sa týkajú: - celkového množstva kvót, ktoré sa majú prideliť odvetviu leteckej dopravy, - percentuálneho podielu kvót na obchodovanie formou aukcie, - použitia príjmov z obchodovania s kvótami formou aukcie, - fungovania osobitnej rezervy pre rýchlo sa rozvíjajúcich prevádzkovateľov, - načasovania a obsahu preskúmania ustanovení smernice a - výnimiek zo systému vrátane vyňatia de minimis. Komisia prijíma všetky uvedené pozmeňujúce a doplňujúce návrhy, keďže sú v súlade s celkovým účelom a všeobecnou charakteristikou návrhu. Komisia berie na vedomie dohodu medzi Radou a Parlamentom o možnosti zvýšiť úrovne obchodovania formou aukcie od roku 2013 v kontexte preskúmania ETS, pričom pozícia Komisie sa uvádza v dokumente KOM(2008) 16. Pozícia Komisie je aj naďalej taká, že úroveň obchodovania formou aukcie v odvetví leteckej dopravy by v roku 2013 mala predstavovať 20 %. 3.2 Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa svoj návrh tak, ako sa uvádza vyššie.